บล.ทิสโก้ร่วมดอยซ์แบงก์เดินสายโรดโชว์ที่สิงคโปร์
บล.ทิสโก้ ร่วมกับ ดอยซ์แบงก์ นำ 7 บริษัทชั้นนำของไทย&nbsp; ร่วมงานยักษ์ &#8220;1st&nbsp; Annual DB Access Asia Conference 2010 : Opening Doors, Unlocking Value&#8221;&nbsp; ซึ่งจัดระหว่างวันที่ 10-13 พ.ค. 53 ที่สิงคโปร์&nbsp;นายไพบูลย์ นลินทรางกูร ประธานเจ้าหน้าที่บริหาร บริษัทหลักทรัพย์ ทิสโก้ จำกัด&nbsp; เปิดเผยว่า บล.ทิสโก้&nbsp; ร่วมกับ ดอยซ์แบงก์&nbsp; นำบริษัทจดทะเบียนชั้นนำ 7 แห่งของไทย เข้าร่วมงาน 1st&nbsp; Annual DB Access Asia Conference 2010 : &#8220;Opening Doors, Unlocking Value&#8221; ซึ่งจะจัดขึ้นที่ Marina Bay Sands Resort &amp; Casino ประเทศสิงคโปร์ ระหว่างวันที่ 10-13 พฤษภาคม 2553 นี้&nbsp;&nbsp;
10 พ.ค. 2553

บล.ทิสโก้ ร่วมกับ ดอยซ์แบงก์ นำ 7 บริษัทชั้นนำของไทย  ร่วมงานยักษ์ “1st  Annual DB Access Asia Conference 2010 : Opening Doors, Unlocking Value”  ซึ่งจัดระหว่างวันที่ 10-13 พ.ค. 53 ที่สิงคโปร์ นายไพบูลย์ นลินทรางกูร ประธานเจ้าหน้าที่บริหาร บริษัทหลักทรัพย์ ทิสโก้ จำกัด  เปิดเผยว่า บล.ทิสโก้  ร่วมกับ ดอยซ์แบงก์  นำบริษัทจดทะเบียนชั้นนำ 7 แห่งของไทย เข้าร่วมงาน 1st  Annual DB Access Asia Conference 2010 : “Opening Doors, Unlocking Value” ซึ่งจะจัดขึ้นที่ Marina Bay Sands Resort &amp; Casino ประเทศสิงคโปร์ ระหว่างวันที่ 10-13 พฤษภาคม 2553 นี้   
โดยบริษัทจดทะเบียนของไทยทั้ง 7 แห่ง ประกอบด้วย บริษัท ปตท. สำรวจและผลิตปิโตรเลียม จำกัด (มหาชน)  หรือ PTTEP,  บริษัท ปตท.เคมิคอล จำกัด (มหาชน) หรือ PTTCH,  บริษัท ไทยยูเนียน โฟรเซ่น โปรดักส์ จำกัด (มหาชน) หรือ TUF,  บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC,  บริษัท การบินไทย จำกัด (มหาชน)  หรือ THAI, บริษัท ไมเนอร์ อินเตอร์เนชั่นแนล จำกัด (มหาชน) หรือ MINT  และบริษัท ทิสโก้ไฟแนนเชียลกรุ๊ป จำกัด (มหาชน)  หรือ TISCO ซึ่งบริษัททั้ง 7 แห่งดังกล่าวมีมูลค่าหลักทรัพย์ตามราคาตลาดรวมกันกว่า 8.73 แสนล้านบาท  (27 พันล้านเหรียญสหรัฐฯ)
“การจัดงานดังกล่าวถือเป็นงานที่ค่อนข้างใหญ่ในเอเชีย และได้รับการตอบรับที่ดีจากนักลงทุนทั่วโลก ซึ่งมีนักลงทุนยืนยันการเข้าร่วมงานแล้วกว่า 1,500 ราย   โดยเป็นผู้บริหารระดับสูง ผู้เชี่ยวชาญในอุตสาหกรรมต่างของบริษัทชั้นนำทั่วโลกกว่า 200 แห่ง   งานดังกล่าวนับเป็นการเปิดประตูสำหรับนักลงทุนให้มีโอกาสพบปะกัน ทั้งการประชุมแบบกลุ่มใหญ่ กลุ่มย่อย และแบบหนึ่งต่อหนึ่ง (One on One) ซึ่งจะทำให้บริษัทต่าง ๆ สามารถแลกเปลี่ยนข้อมูลกันได้อย่างเต็มที่” 
อนึ่ง บล.ทิสโก้และดอยซ์แบงก์  ได้ทำงานร่วมกันตั้งแต่ปี 2002  โดยมีวัตถุประสงค์เพื่อช่วยกันพัฒนาตลาดทุนไทยให้เป็นที่รู้จักในตลาดโลก โดยอาศัยเครือข่ายของดอยซ์แบงก์ซึ่งมีเครือข่ายอยู่ทั่วโลกครอบคลุม 72 ประเทศ  และบล.ทิสโก้ ซึ่งมีประวัติคู่กับตลาดทุนไทยมาอย่างยาวนานถึง 35 ปี อีกทั้งยังมีความเชี่ยวชาญและมีชื่อเสียงอยู่ในระดับต้น ๆ ของไทย